Id-Deċiżjoni tal-Kummissjoni
tas-7 ta' April 1994
li tippreskrivi kondizzjonijiet speċjali li jirregolaw l-importazzjoni ta' prodotti tas-sajd u l-akkwakultura li joriġinaw fl-Ekwador
(94/200/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitá Ewropea,
Wara li kkunsidrat id-Direttiva tal-Kunsill 91/493/KEE tat-22 ta' Lulju 1991 li tippreskrivi l-kondizzjonijiet dwar is-saħħa għall-produzzjoni u t-tqegħid fis-suq ta' prodotti tas-sajd [1], u partikularment l-Artikolu 11 ta' din,
Billi grupp ta' esperti tal-Kummissjoni mexxew żjara ta' spezzjoni fl-Ekwador biex jivverifikaw il-kondizzjonijiet li ta]thom prodotti tas-sajd isiru, jinħażnu u jintbagħtu lejn il- Komunità;
Billi d-dispożizzjonijiet fil-leġislazzjoni ta' l-Ekwador dwar l-ispezzjoni tas-saħħa u l-kontroll ta' prodotti tas-sajd jistgħu jkunu kkunsidrati ekwivalenti għal dawk preskritti fid-Direttiva 91/493/KEE;
Billi l-Instituto Nacional de la Pesca (INP), l-awtoritá kompetenti ta' l-Ekwador, huwa kapa‘i jivverifika b'mod effettiv l-applikazzjoni tal-liġijiet fis-seħħ;
Billi l-proċedura biex jinkiseb iċ-ċertifikat tas-sa]]a li g]alih jirreferi fl-Artikolu 11(4)(a) tad-Direttiva 91/493/KEE għandha tkopri wkoll id-definizjoni tal-mudell taċ- ċertifikat, il-ħteġiet minimi dwar il-lingwa (jew lingwi)i li fiha għandu jinkiteb u l-grad tal-persuna awtorizzata biex tiffirmah;
Billi, skond l-artikolu 11(4)(b) tad-Direttiva 91/493/KEE, g]andha titwaħħal marka mal-pakketti tal-prodotti tas-sajd, li turi l-isem tal-pajjiż terz u n-numru ta' l-approvazzjoni ta' l-azjenda minn fejn oriġinaw;
Billi, skond l-Artikolu 11(4)(c) tad-Direttiva 91/493/KEE, g]andha tkun ikkompilata lista ta' azjendi approvati; billi dik il-lista għandha tkun ikkompilata fuq il-bażi tal-komunikazzjoni mill-INP lill-Kummissjoni; billi l-INP huwa g]alhekk miżmum li jiżgura li jkunu osservati d-dispożizzjonijiet preskritti għal dak il-għan fl-Artikolu 11(4) tad-Direttiva 91/493/KEE;
Billi l-INP ta assigurazzjonijiet uffiċjali dwar l-osservanza tar-regoli preskritti fil-Kapitolu V ta' l-Anness tad-Direttiva 91/493/KEE u dwar it-twettiq tal-kondizzjonijiet ekwivalenti għal dawk preskritti minn dik id-Direttiva għall-approvazzjoni ta' l-azjendi;
Billi il-miżuri li g]alihom tipprovdi din id-Deċiżjoni huma huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L- Instituto Nacional de la Pesca (INP) g]andu jkun l-awtoritá kompetenti fl-Ekwador biex tivverifika u tiċċertifika li l-prodotti tas-sajd jissodisfaw il-kondizzjonijiet meħtieġa mid-Direttiva 91/493/KEE.
Artikolu 2
Il-prodotti tas-sajd li joriġinaw fl-Ekwador għandhom jissodisfaw il-kondizzjonijiet li ġejjin:
1. Kull kunsinna għandha tkun akkompanjata minn ċertifikat tas-saħħa oriġinali innumerat, mimli kif inhu xieraq, iffirmat, iddatat u magħmul minn folja waħda skond il-mudell stipulat fl-Anness A ta' din;
2. Il-prodotti għandhom jiġu mill-azjendi approvati elenkati fl-Aness B ta' din;
3. Minbarra fil-każ ta' prodotti tas-sajd iffriżati fi kwantitajiet kbar u maħsuba biex jin]admu f'ikel ippreservat, il-pakketti kollha għandhom iġibu b'ittri li ma jitħassrux il-kelma "Ekwador" u n-numru ta' l-approvazzjoni ta' l-azjenda minn fejn oriġinaw.
Artikolu 3
1. Iċ-Ċertifikat li għalih jirreferi l-punt 1 ta' l-Artikolu 2 għandu mill-inqas jinkiteb b'lingwa waħda uffiċjali ta' l-Istat Membru fejn isiru l-kontrolli.
2. Iċ-Ċertifikat għandu jġib l-isem, il-kompetenza u l-firma tar-rappreżentant ta' l-INP u t-timbru uffiċjali ta' dan ta' l-aħħar b'kulur differenti minn dak tad-dettalji l-o]ra fuq iċ-Ċertifikat.
Artikolu 4
Din id-Deċiżjoni għandha tapplika mill-1 ta' Ġunju 1994.
Artikolu 5
Din id-Deċiżjoni hija indirizzata lill-Istati Membri.
Mag]mula fi Brussel, fis-7 ta'April 1994.